Iċ-Chairperson tal-Kunsill Malti għax-Xjenza u l-Arti Jeffery Pullicino Orlando illum preżenta lil numru ta’ riċerkaturi, fondi tal-programm tal-Unjoni Ewropeja magħruf bhala FP7, bħala parti mill-finanzjament ta’ proġetti ta’ riċerka li diġa saru. F’kelmtejn tal-okkazzjoni iċ-Chairman tal-MCST qal li huwa ta’ sodisfazzjon li riċerkaturi Maltin rnexxilhom jieħdu dawn il-fondi biex jagħmlu l-proġetti rispettivi tagħhom. Dr Pullicino Orlando esprima t-tama li dejjem aktar Maltin japplikaw biex jakkwistaw il-fondi mil-fond il-ġdid ta’ Horizon 2020, li b’kollox għandhu €80 biljun għall-proġetti ta’ riċerka u innovazzjoni għal pajjiżi Ewropej.